Selle nädala saates:
Vaimuliku ärkamise laine rullub üle USA ülikoolilinnakute.
Näeme, kuis 60 000 tudengit täidavad Oklahoma Ülikooli jalgpallistaadioni,
et kiita Jeesust!
Veel:
Rünnakud kirikutele 29 osariigis -
uus pühakodade ründamise rekord aastal 2023.
Ja:
USA ühes suurimas uskkonnas väheneb koguduste arv.
Miks lahkutakse Ühinenud Metodisti Kirikust?
Tere vaatama saadet! Olen Wendy Griffith.
USAs täitsid ca 60 000 tudengit äsja Oklahoma Ülikooli jalgpallistaadioni,
aga mitte sporti vaatamiseks,
vaid Jumala auks ja evangeeliumi kuul(ut)amiseks.
’Täida Staadion' on ehk suurim evangelismiüritus ülikoolide ajaloos.
Efrem Graham teatab, kuidas kõik sai alguse
abituriendi palvest: Jumal, mis edasi?
Laula Halleluuja!
Jah
See hääl kostab siit, Oklahomast, Tuhkatriinu linnast.
Laula Halleluuja!
See tuleb staadionilt,
kuid seal ei käi mäng, vaid Jumala austamine.
Tall on võitnud.
On tõesti tore, et Jumal jätkab tööd läbi murtud inimeste.
See murtud abiturient Oklahoma Ülikoolist on Joshua Robinson,
kellele tuli mõte suurest laupäevasest teenistusest
mullu suvel, siin kohvikus.
Istun siin ja püüan mõelda, mida eluga ette võtta,
ja küsin Jumalalt: Mis edasi?.
Tunnen stressi ja koormat - mida teha pärast kolledžit?
Ja seejuures püüan lihtsalt mõelda ja palvetada,
ja püüan leida Piiblist mingitki selgust, mida teha edasi.
Ja mu suureks üllatuseks Ta nagu ütleks: Täida staadion!
Hästi, Jumal, kui Sa lubad selle teoks teha, siis ma enam ei muretse.
Pärast jah-sõna Jumalale palus ta abi
oma parimalt sõbralt ja kaasabituriendilt Nathan Wong’ilt.
Tavaliselt oleksin mõelnud: Hull oled!
Ja nüüdki mõtlen pisut nii.
Kuid tol suvel panustati minusse ja julgustati unistama suurelt,
seadma sihte üle jõu.
Seega pidi see tulema Issandalt ja mul oli kerge öelda: Jah!
Vaatame seda uskumatut ajajoont.
Josh, Nathan ja kaastudengid alustasid kavandamist septembris.
Kolmapäeviti nad kavandasid palves koos.
Nad said ülikoolilt loa alles viis kuud hiljem,
täpselt 8. veebruaril, mil algas ka Asbury ärkamine.
Nädal pärast piletimüügi algust istume täna siin,
ja see staadion on tõesti täis - üle 60 000 inimese.
Lõi sõnaga maailma!
Esitaja Kari Jobe.
Me polekski päikest näinud!
Jah!
Ja Chandler Moore on ka siin, et täita staadion ülistusega.
On nii vaimustav, julgustav näha Täida Staadion’it (FTSi),
seda tudengite liikumist, pakkumas tasuta kohta, heldushetke neile,
kes ei tunne Issandat, aga kes saavad tulla täna välja,
kuulda mõnd lemmiklaulu,
aga ka Jeesuse väge ja ligiolu. See on uskumatu!
Isegi hiphopi täht Räppija Chance liigutab rahvast.
See on oluline, kuna meie põlvkond on murtud ja haavatud.
Teame ja mõistame nende probleeme.
On raske näha kõiki neid
vaimse tervise muresid, ärevust, depressiooni, mis praegu vohavad.
Ja kui tunneme, et meil on lahendus, kui teame, et Jeesus on vastus,
siis ei täida me kohust, kui ei räägi rahvale sellest?
Tõotusepidaja, valgus pimeduses!
On loendamatuid lugusid palvevastustest.
Oleme näljased ja otsime kõike, mis võib meid toita.
Ja mina olen leidnud, et ainsana suudab mind täita Jeesus, Jumal.
Nii et oleme tulnud välja, mu põlvkond on tulnud välja
leidma midagi, mis meid täita suudaks.
Tunnen, et noorem põlv on kadunud.
Nad ei tunne Jumalat või peavad seda nõmeduseks,
või mõistavad Teda vääriti.
Seetõttu on see oluline, sest näitab, et oleme olemas,
on olemas põlvkond, kes armastab samuti Jumalat.
Evangelist Nick Hall istus 20 aastat tagasi samas kohas,
kus nüüdnegi põlvkond - Billy Graham’i krusaadil Oklahoma linnas.
See pole lõpp, vaid algus!
Paljud, kes pöörduvad Jeesuse poole,
leiavad sideme väike- või tudengirühmade ja kogudustega.
Usume, et neist saavad paljunevad jüngrid.
Jeesuse armastajad tulevad kohale või vaatavad internetis,
ja kindlasti süütab see üritus neis usu, üle selle riigi ja kogu ilmas.
Käivitame võrgulehe reachmycampus.com
iga eluala inimeste jaoks, kes tahavad broneerida koha, unistada suurelt.
See tuleb sulle kasuks.
Efrem Graham, CBN’i Uudised, Oklahoma linn ja osariik.
Nii julgustav, tänan, Efrem, hea uudis!
Jumal loob uut USAs,
kuid poliitilised ja vaimulikud jõud õhutavad lahkmeelt.
Küsimus on, kuidas taastada ühtsust,
mitte ainult riigis, vaid ka kogudustes?
Gary Lane rääkis hiljuti kahe sillaehitajaga,
kes jagasid mõtteid taastamise kohta.
Poliitilised jagelused Donald Trump’i ja Joe Biden’i vahel
ning ilmselt vaenu võimendav valimisaeg killustavad USAd.
Riik on polariseerunud ja lõhenenud poliitika ja kultuuri pärast,
ning lõhed on tunginud koguni kirikusse.
Pastor Dan Darling käsitleb seda probleemi oma viimases raamatus
’Armu vahendajad: kuidas ületada lõhesid ja armastada nagu Jeesus?’
Kristlased on paraku paljuski maailma nägu,
ja tegelikult oleme sama lõhenenud kui kõik teised.
Kuid Jeesus kutsub meid parema poole.
Ta ütles, et kui armastame üksteist, mõistab maailm, et oleme Tema omad.
Õpetuslikud küsimused lõhestavad uskkondi.
Lõuna Baptistiliitu lõhestab naiste roll kantslis.
Ja lahkmeel homodest juhtide üle koguduses
on lõhestanud Ühinenud Metodisti Kiriku.
Darling usub, et metodistidel on kultuuriline probleem,
mis ei vasta Piibli õpetusele, ja et kiriku õpetust ei tohiks muuta.
Kui rääkida seksuaaleetikast, siis see on Piiblis üpris selge.
Selles ei saa kristlane järele anda.
Peame seisma selle eest kindlameelselt, julgelt ja osavõtlikult,
julgelt ja viisakalt.
Pastor David Anderson asutas ühingu 'Üleilmne halastusism',
mis tahab ületada kultuuri-, usu-, rassi- ja varakuslõhesid.
Ta ütleb, et mõlema suure erakonna juhid õhutavad viha ja lahkmeelt
küsimustes nagu rass ja abort, kuid vaja on tõelisi lahendusi.
Peame küsima, kuidas jõuda selleni, et aborte tehtaks vähem.
Kuidas jõuda sisuni, et saaks öelda:
Jumala ideaal on selline, kuid me tegelik olukord on selline.
Ja mis on kiriku roll?
Darling kutsub kristlasi seisma tõe eest ja osutama ligimesearmastust,
eriti lahkmeele korral.
Niisiis, Dan, kuidas osata eri meelt olla?
Arvan, et oskame olla eri meelt, kui ütleme kristlaste seas:
Ma ei nõustu selle venna või õega selles punktis sel põhjusel,
aga ma armastan teda.
Mitte loobuma oma usust, ent siiski kohtlema ligimest
nagu Jumal teda kohtleks:
looduna Jumala näo järgi, kelle eest Jeesus suri.
Andersoni meelest vajab USA juhte,
kes ühendaks reaalia ja ideaalia.
Vajame oma sillaehitajaid ja parandajaid, kes ütleksid:
Ma mõistan kumbagi poolt,
ent kuidas jõuda edasi, mitte vasemale ega paremale,
vaid kõrgemale?
Kristlastena olemegi ju selleks kutsutud.
Gary Lane, CBN’i Uudised.
Tänan, Gary! Järgnevalt, rünnakud kirikutele sagenevad USAs ja üle ilma.
Näeme, kuidas USA astub samme üleilmse tagakiusu peatamiseks.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Uued andmed näitavad rünnakute sagenemist kirikute vastu USAs
võrreldes varasemate aastatega.
2023. a. esimese kolme kuu jooksul
on Pereuuringute Nõukogu täheldanud 69 vaenutegu.
Neist 53 olid vandaalitsemised, 10 süütamised ja kolm tulistamised.
Ründeid toimus 29 osariigis, neist enim Põhja-Carolina’s - 6 juhtumit.
Usuline tagakius kasvab üle ilma, alates riikliku diskrimineerimisega
ja lõpetades vangistamise, vahel koguni surmaga.
Värske uudis käsitleb halvimaid juhte.
Abigail Robertson teatab.
Tänavuse aruande kaanenägu on kadunud Mahsa Amini, Iraani naine,
kelle mullu tappis Iraani kombluspolitsei
riigi pearätiseaduse rikkumise eest.
See on vaid üks paljudest näidetest, et usuvabadust rünnatakse üle ilma.
Õnneks ei jää need ründed märkamata.
See aastaaruanne
mitte ainult ei jälgi juhtumeid rikkujate vastutuselevõtmiseks,
vaid leiab ka tuge mõlemalt erakonnalt.
Ärge eksige, usuvabadus on peamine inimõigus.
See on vabadus, mis ületab riigipiire,
ja kui see satub ohtu, on USA püha kohus protestida.
Tänavu soovitatakse jätta 12 riiki murelaste nimistusse.
Nende seas on korduvaid rikkujaid,
nt Birma, Hiina, Kuuba, Iraan, Põhja- Korea, Venemaa ja Saudi Araabia.
Jälgitakse veel viit riiki:
Afganistani, Indiat, Nigeeriat, Süüriat ja Vietnami.
Rikkumised süvenevad, ohud, pinged ja hullemadki asjad kasvavad üle ilma.
Jälgitakse olukorda mujal maailmas,
kuid kasvab ka mure USAs toimuva pärast.
Usuvabadusel on rasked ajad üle ilma, sh siin, USAs,
ehkki see jääb meie volitustest väljapoole.
Jumal on vaenlane number üks,
usulised vaated on vaenlane number üks igas süsteemis,
mis nõuab jäägitut ustavust võimudele, diktaatoreile ja nende režiimidele.
Usuvabadusühing (USCIRF)
peab Põhja-Koread maailma kõige rängemaks kristlaste tagakiusajaks.
Rabi Abraham Cooper ütles CBN’i Uudistele:
Usuvabaduse olukord üle maailma on väga nukker.
Usku rünnatakse; paljud valitsused ei luba usuvabadust.
USCIRF loodab, et president, välisministeerium ja Kongress
astuvad samme usuvabaduse rikkumiste käsitlemiseks üle ilma,
uskudes, et iga aruandes nimetatud riik jälgib, kuidas USA reageerib.
Washington’ist, Abigail Robertson, CBN’i Uudised.
Tänan, Abbey! Järgnevalt, kogudused teevad julma otsuse.
Sajad neist lahkuvad Ühinenud Metodisti Kirikust.
Näeme, miks, ja mis edasi.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki, seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi saatesse!
’Julm’ - nii nimetas üks vaimulik
oma koguduse lahkumist Ühinenud Metodisti Kirikust.
See nähe sageneb.
Charlene Aaron sõitis hiljuti Texas’esse,
kus mitu kogudust liitub uue metodisti liikumisega.
Üle 500 koguduse kogu Texas’es on lahkunud Ühinenud Metodisti Kirikust.
Paljud neist asuvad siin, Houston’i kandis.
Pastorid möönavad, et lahkumisotsus polnud kerge,
kuid peavad seda vajalikuks, et edasi minna.
See on olnud julm - õige sõna - julm. See polnud kerge otsus.
Pastor Burt Palmer Kingwood’i metodistikogudusest
on kuulunud sesse uskkonda enamuse oma elust.
Just Ühinenud Metodisti Kirikus
kuulsin kutset teenima, sain vaimutoitu.
Selline pärand raskendas veelgi
Kingwood’i liikmete otsust lahkuda ÜMKst
LGBTQ-sõbraliku ideoloogia omaksvõtmise tõttu uskkonnas.
Paljud vaimulikud näikse arvavat,
et oma seksuaalsust peaks saama teostada nagu heaks arvatakse,
ja kirikusse see ei puutu.
Aga seda me küll ei usu.
Mullu novembris püüti olla altim selliste eluviiside suhtes
ja valiti teine avalikult homo piiskop.
Pastorid räägivad, et see sundis neid kiirendama
lahkumist ühest riigi suurimast protestantlikust uskkonnast.
Kui mõtlesin, milline saab olema Ühinenud Metodisti Kiriku tulevik,
ei näinud ma seal enesele kohta.
Pastor Howard Huhn ütleb,
et Piibli tundmine aitas tal seda otsust teha.
Sest usun seda, mida Piibel selgesti õpetab -
et inimese seksuaalsus on kingitus Jumalalt,
mis kuulub ainult abielumehele ja -naisele monogaamses abielus.
Kiriku Rahandus- ja Haldusnõukogu andmeil on nende juurest lahkunud
üle 1800 USA koguduse alates 2019. a.
Üle 1200 koguduse on liitunud uue,
teoloogiliselt konservatiivse üleilmse metodisti uskkonnaga
mis rajati mullu mais.
Vaimulik Keith Boyette juhib seda liitu läbi olulise üleminekuaja.
Oli selge, et konflikt Ühinenud Metodisti Kirikus ei lahene.
See mõjutas Kiriku sõnumit, Kiriku tunnistust.
See tunnistus läks väga segaseks.
Segadus, mida kogudused, sh väljaspool USAd, püüavad vältida.
Kõik metodisti kogudused Bulgaarias, kõik metodisti kogudused Slovakkias
hääletasid üksmeelselt lahkumise poolt.
Venemaal on neli aastakonverentsi.
Nad kõik hääletasid
Ühinenud Metodisti Kirikust lahkumise protsessi algatamise poolt.
Ja nende lõppeesmärk on liituda Üleilmse Metodisti Kirikuga.
Boyette peab äsjast otsust inimese seksuaalsuse osas
vaid üheks mitmest häirivast õpetuslikust küsimusest ÜMKs.
Usume, et Jeesus on tee, tõde ja elu,
et ükski ei saa minna Isa juurde muidu kui Tema kaudu.
Ja et ainult Jeesuse nimes on pääste.
Ühinenud Metodisti Kirikule meeldib nimetada end ’suureks telgiks’,
et ta saaks lubada teisi uskumusi Jeesuse kohta
ning pastoritel kuulutada muid arusaamu Jeesusest -
et Ta ei pruugi olla ainus päästetee.
Pastor Jason Smith Katy’st Texas’es osutab teistele arusaamadele.
Kaks - nüüd juba 2,5 - aastat tagasi
olin seal, ja üks noormees tuli ette.
Teda pidi ÜMKs ordineeritama.
Ja seda noormeest ei ordineeritud vaid seepärast,
et ta kasutas Jumala kohta meessoost asesõna, nagu Piibliski kirjas.
Ja kuna see polnud sooneutraalne,
ei vastanud ta Ühinenud Metodisti Kiriku ordineerimisstandardeile.
Siis mõistsin, et oleme allakäiguteel.
Allakäik, mis sundis Smith’i kogudust hääletama,
kas lahkuda uskkonnast.
ÜMK kodukorra järgi peab uskkonnast lahkumise otsust pooldama
2/3 ehk 66,7% kohaliku koguduse koosolekul osalevaist liikmeist.
Smith’i koguduses jäi sellest puudu,
kuna vaid 60,7% tema kogudusest hääletas lahkumise poolt.
Olin masenduses.
Mina ja abipastor olime kindlad, et otsus läheb läbi.
Teadsime seda!
Istusime nõutult, kuni ütlesime kogudusele pisarsilmil:
Mida nüüd teha?
Pärast sisekaemuse ja palve aega tundis Smith,
et tuleb minna karjaseks uude Ülestõusmise kogudusse,
kus üle 300 liikme, paljud neist endised ühinenud metodistid,
osales esimesel teenistusel.
Näen siin, Katy’s, kogudust, mis põleb Jeesusele.
Näen, et Jumal loob uut,
mida ma poleks pidanud võimalikuks kuni eelmise kuuni. Ta alles alustab!
Palume täna!
Pastor Huhn tunnetab ärkamist oma koguduses,
kus teenistustest osavõtt on kasvanud 70 protsenti.
Kogeme uut elu,
nii nagu ma seda kogu eluajal pole Ühinenud Metodisti Kirikus tundnud.
See on liikumine, mis Boyette’i meelest levib üle ilma,
kuna ÜMK ’progressiivsetest’ vaadetest tingitud lõhe süveneb.
Usun, et oleme suure üleilmse vaimuliku ärkamise pöördepunktis,
ja usun, et Jumal on loonud Üleilmse Metodisti Kiriku
olema osaline selles just praegusel ajal.
Charlene Aaron, CBN’i Uudised, Houston.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Nädala viimane uudis: seadusandjad Texas’es ja Louisiana’s
esitavad eelnõusid,
mis lubavad õpilastel ja õpetajail õppida Piiblit riigikoolides.
CBN’i Billy Hallowell tutvustab üht organisatsiooni,
mis leiab võimaluse tutvustada Jeesust koolilastele iga nädal.
USAs räägitakse palju probleemidest lapsevanemate vahel riigikoolides.
Pennsylvanias aga tutvuvad õpilased Jeesuse ja Piibliga
tänu Bible2School ainulaadsele meetodile.
Bible2School on 40-aastane mittetulundusühing,
ja me aitame vanemail, emadel, isadel, vanavanemail
õpetada lastele Piiblit riigikoolide koolipäeva jooksul,
reeglina lõunasöögi ja vahetundide ajal.
Lapsed tuuakse neil aegadel bussiga kirikuisse või muisse paigusse
Piiblit õppima, misjärel nad lähevad tagasi riigikooli tundidesse.
Pennypacker ütleb, et enamus õpilasi
tutvub Jeesusega just selle kava abil.
See on hämmastav,
kuid enamusel riigikoolide lastest, kellega tegeleme, pole kodukirikut.
Väga paljudel, üle 60%l meie lastest puudub side kirikuga.
Nii et paljudele õpetame Jeesust esimest korda.
Kuidas küll Bible2School suudab seda teha koolipäeva jooksul.
On kohtuotsused nn usuõpetusaja kasuks,
alates aastast 1914, mil Piibel oli tegelikult kooli lugemik.
Kõigil oli Piibel - mõtleme kasvõi filmile ’Väike maja preerias’.
Ja umbes tol ajal tõrjuti Piibel koolidest välja.
Kuid saadi kohtuotsused usuõpetuse kohta,
et lapsi tuleb lubada koolist ära ca üheks tunniks päevas -
küll eri osariikes eri aegadel - ent kui lapsi koolist ära lubada,
tuleb õpet anda väljaspool kooli, lastel peab olema vanema luba,
ja seda ei tohi rahastada maksumaksja taskust.
See lubab Bible2School’il
mõjutada 35 koolis üle osariigi 1800 lapse elu paremuse poole.
Vabatahtlik Erica Ringler ütleb, et kava aitas tugevdada
tema enda laste piibellikku maailmavaadet.
Mulle abikaasaga meeldis,
et oli teisi hoolivaid kristlastest täiskasvanuid, kes aitasid meie lapsi.
Lapse kasvatamine on ju väga raske,
ja kasvueas aitab teda teadmine,
et teisedki täiskasvanud õpetavad samu tõdesid nagu meiegi kodus,
ja et kirikus ja Bible2School’is räägitakse sama.
Ema ja vabatahtlik Meredith Steidler aitas käivitada seda kava oma kandis.
Tema meelest võiksid nii piibli- kui koolitunnid aidata lastel üle saada
kultuuri halbadest mõjudest.
Nad ujutatakse üle nii paljude valedega, valede vaadetega,
ränkade asjadega, mille sees nad isegi võivad olla.
Ent nad saavad tulla kord nädalas
ja kuulda, et neid armastatakse, et neil on eesmärk.
Ja on lihtsalt tore seda nendega teha,
imeline, et saame rääkida tõtt valede vastu, mida kultuur neile sokutab!
Pennypacker ütleb, et ka kirikutes väljaspool Pennsylvania't
koolitatakse Bible2School’i käivitajaid.
Õpetame seda teistelegi üle kogu riigi.
Õpetame emasid, isasid meeskondi looma.
See on kogukondlik lähenemine oma kooli piirkonnas.
Õpetame neile oskusi - meil on õppekava, abivahendid, kõik vajalik -
ja me õpetame neile, kuidas seda teha nende endi kooli piirkonnas.
Bible2School pakub lastele head võimalust suhelda kaaskristlastega
Piibli elava tutvustamise käigus.
Seda ressurssi on väga vaja ka tänapäeva riigikoolide peredele.
Billy Hallowell, CBN’i Uudised.
Bible2School, vajame seda rohkem! Tänan, Billy!
Täname vaatamast selle nädala uudiseid!
Õnnistusi meie toimetuselt, kuni näeme järgmisel nädalal!
Tõlge: Sulev Kivastik